KYK: Top-vermaak in Christchurch | Netwerk24
KYK: Top-vermaak in Christchurch
11 Julie 2020 11:46
Mitchell Drummond of the Crusaders vier sy drie teen die Blues. Foto: Getty Images
Die tuisspan het sy plek boaan die punteleer van Nieu-Seeland se plaaslike Superrugbyreeks gekonsolideer, maar die Blues het as waardige teenstanders uit die stryd getree.
Drieë in die tweede helfte deur die plaasvervangers Mitchell Drummond en Will Jordan het die Crusaders se terugvegpoging in die laaste kwart van die stryd woema gegee.
Die wenspan se losskakel, Richie Mo’unga, het ’n spesiale vertoning gelewer. Hy was deurslaggewend in die skep van albei sy span se vyfpunters en het 16 punte met sy skopskoen bygedra.
Dit was die Crusaders se 36ste oorwinning agtereenvolgens tuis terwyl die Blues, wat vanjaar ’n herlewing onder die afrigting van die voormalige All Black-heelagter Leon MacDonald beleef, sy eerste nederlaag in sewe wedstryde gely het.
Die Blues reis volgende week na Wellington om die Hurricanes te pak, met die Crusaders wat ’n loslootjie geniet.
Crusaders 26 (6) – Drieë: Mitchell Drummond, Will Jordan. Doelskoppe: Richie Mo’unga (2). Strafdoele: Mo’unga (4).
Blues 15 (7) – Drieë: Mark Telea, Rieko Ioane. Doelskop: Otere Black. Strafdoel: Black.
Top-of-the-table clashes rarely disappoint, and Saturday’s Super Rugby Aotearoa blockbuster between the @crusadersrugby and @BluesRugbyTeam was no exception.#SuperRugby #SuperRugbyAotearoa #CRUvBLU pic.twitter.com/YSbZmpT88l
— Super Rugby/TRC (@SuperRugby) July 11, 2020
Meer oor: Blues | Richie Mo'unga | Beauden Barrett | Toetsrugby | Crusaders | Superrugby | Aotearoa-Reeks | Aotearoa